《乐天狂歌词》
宋代·滕岑

忆昔少狂逸，舞酒即典衣。
痛饮至烂醉，危坐读楚词。
今我已衰老，不复如前痴。
尚要饮酒醪，聊用度岁时。
为儒不登第，为郎又乏赀。
无衣以准酒，狂歌徒尔为。

作者简介：滕岑（一一三七～一二二四），字元秀，严州建德（今浙江建德东北）人。高宗绍兴二十九年（一一五九）领乡荐，屡试进士不第。光宗绍熙元年（一一九○）特奏名，调徽州歙县尉。终母忧，再调温州平阳县丞，秩满监南岳庙。宁宗嘉定十七年卒，年八十八。有诗集，已佚。事见《桐江集》卷一《滕元秀诗集序》。　滕岑诗，据《瀛奎律髓》、《永乐大典》等书所录，编为一卷。